Respublikada nechta yodgorlik xotira muzeylari borligi to‘g‘risida ma’lumot berildi. Foto: Prezident matbuot xizmati 2022 yil 1 yanvar holatiga respublikada jami 127 ta muzeylar mavjud bo‘lib, shundan 12 tasi yodgorlik xotira muzeylari turiga mansub. Davlat statistika qo‘mitasi 2021 yilda yodgorlik xotira muzeylari orasida eng ko‘p tashrif buyuruvchilarga ega top-3 muzey nomini e’lon qildi. Ma’lumotlarga ko‘ra, ro‘yxatning birinchi o‘rnidan "G‘alaba bog‘i" yodgorlik xotira muzeyi joy oldi – 641,4 ming kishi borgan. Undan keyingi o‘rinlarni mos ravishda 11,4 ming kishi hamda 6,2 ming kishi tashrif buyurgan Muso Toshmuhammad Oybek uy-muzeyi va Abdulla Qahhor uy-muzeyi egalladi.